hotchpotch/miracl-hf-unified huggingface dataset:
कुठीबाड़ी, शिलईदहा
शिलईदहा कुठीबाड़ी बांग्लादेश के कुश्तिया जिले मेें एक प्रसिद्ध पर्यटन स्थल है। कुठीबाड़ी का निर्माण द्वारकानाथ टैगोर ने करवाया था। रवीन्द्रनाथ टैगोर ने यहां अपने जीवन का महत्वपूर्ण समय बिताया और साहित्य रचना की। यहीं रहकर उन्होंने अपनी रचना गीतांजलि का अंगरेजी अनुवाद किया जिसे नोबल पुरस्कार से सम्मानित किया गया।
1890 में द्वारकानाथ टैगोर ने शिलईदहा की जागीर की देखरेख के लिए निवास स्थान के रूप में यहां एक कोठी का निर्माण करवाया। 1890 से 1901 के बीच तकरीबन एक दशक तक उन्होंने यहां थोड़े -थोड़े अंतराल पर निवास किया। लेकिन इस बंगले के अहाते में वर्तमान कोठी का निर्माण रवीन्द्रनाथ टैगोर कि पिता महर्षि देवेंद्रनाथ टैगोर ने करवाया। पूर्वी बंगाल के एक बैंक के पास गिरवी होने और कर्ज चुकता न होने की स्थिति में बैंक ने इस संम्पत्ति को नीलाम कर दिया जिसके बाद ये कोठी भाग्यकुल के रॉय जमींदार पिवार के पास आ गई। 1950 में पूर्वी पाकिस्तान (अब बांग्लादेश) में जमींदारी उन्मूलन के बाद से ये कोठी उजाड़ खण्डहर में तब्दील हो गई। लेकिन बाद के दिनों में बांग्लादेश सरकार की पहलकमी के बाद इस कोठी के संरक्षण का काम शुरू हुया और आज ये कुश्तिया जिले का एक महत्वपूर्ण पर्यटन स्थल है।
रवीन्द्रनाथ टैगोर ने इस बंगले में कई साहित्यिक कृतियों की रचना की जिनमें सोनार तारी, चित्रा, चैताली, कथा ओ कहिनी, क्षणिका शामिल हैं। रवीन्द्रनाथ के काव्यसंग्रह नैवेद्य और खेया की ज्यादातर कविताओं की रचना भी इसी बंगले में संपन्न हुई तो वहीं उनके नोबल पुरस्कार प्राप्त काव्य-संग्रह गीतांजलि के महत्वपूर्ण हिस्सों की रचना स्थली भी यही कोठी रही। रवीन्द्रनाथ टैगोर के यहां निवास के दौरान यह बंगला बंगाल महत्वपूर्ण वैज्ञानिकों, साहित्यकारों और बुद्धिजीवियों का अतिथिगृह भी बना। यहां अक्सर पधारने वाले लोगों में सर जगदीश चंद्र बसु, द्विजेंद्रनाथ रॉय, प्रमथ चौधुरी, मोहितलाल मजुमदार और लोकेंद्रनाथ पलित शामिल रहे।
कुठीबाड़ी एक तीन मंजिला इमारत है जिसका निर्माण पिरामिड के आकार में किया गया। इस इमारत के निर्माण में ईंट, लकड़ी और टीन शेड का निर्माण किया गया है। इमारत 11 एकड़ जमीन की चहारदीवारी के बीचोबीच स्थित है।
भारत सरकार की वित्तीय सहायत से बांग्लादेश सरकार द्वारा इस बंगले में रवीन्द्र नाथ टैगोर से संबन्धित बस्तुओं के का संग्रहालय भी स्थापित किया गया है। इस संग्रहालय में रवीन्द्रनाथ का पलंग, उनके कपड़े, लोहे के संदूक, फ्रेम की गईं तस्वीरें और लॉन में घास काटने वाली मशीन शामिल है। लेकिन इस संग्रहालय की सबसे महत्वपूर्ण वस्तु है टैगोर परिवार का बजरा।
कियोमीजू-डेरा
कियोमीजू-डेरा (, ) आधिकारिक तौर पर ओटावा-सान कियोमिजु-डेरा (音羽山清水寺), पूर्वी क्योटो में स्थित एक स्वतंत्र बौद्ध मंदिर हैं। यह मंदिर प्राचीन क्योटो (क्योटो, उजी और ओत्सू शहर) के ऐतिहासिक स्मारकों का हिस्सा हैं, और यूनेस्को विश्व धरोहर स्थल में से एक हैं।
इस स्थान को, यसूग्गी शिमेना में स्थित कियोमिजु-डेरा के साथ भ्रमित न हो, जो पश्चिमी जापान के माध्यम से चौगुको 33 कानोन तीर्थयात्रा के 33-मंदिर मार्ग का हिस्सा हैं, और ना ही बौद्ध पुजारी नीचरेन के साथ जुड़े कियोमीमी-डेरा मंदिर के साथ।
कियोमीजु-डेरा को प्रारंभिक हेन काल में स्थापित किया गया था। मंदिर 778 में सकानौई नो तामूरामारो द्वारा स्थापित किया गया था, और इसकी वर्तमान इमारत 1633 में, टोकागावा इमेत्सु के आदेश पर बनाए गए। पूरे ढांचे में एक भी कील का इस्तेमाल नहीं किया गया हैं। इसका नामकरण, परिसर के भीतर पानी के झरने से से लिया गया है, जोकि नज़दीकी पहाड़ियों में चला जाता हैं। कियोमीजु का अर्थ साफ पानी, या शुद्ध पानी होता हैं।
यह मूल रूप से नारा काल से जुड़ी पुराने और प्रभावशाली होसो संप्रदाय से संबध्दित था। हालांकि, 1965 में इस सम्बद्धता को तोड़ दिया और इसके वर्तमान संरक्षक अपने आप को "कितावोसो" संप्रदाय के सदस्य कहने लगे।
मुख्य हॉल में एक बड़ा बरामदा हैं, जो ऊंचे खंभे पर खड़ा हुआ हैं, जो ढलान से बाहर निकल इमारत को पकड़े रखा हैं, यहाँ से शहर का खुबसुरत दृश्य नज़र आता हैं। बड़ी संख्या में आने वाले तीर्थयात्रियों को समायोजित करने के लिए ईडो काल के दौरान कई लोकप्रिय स्थलों में बड़े बरामदा और मुख्य हॉल का निर्माण किया गया था।
अंग्रेजी के एक लोकप्रिय अभिव्यक्ति "डुबकी लेने के लिए"("to take the plunge") के ही समकक्ष यहाँ जापानी अभिव्यक्ति "कियोमिज़ु के मंच से छलांग" प्रशिध्द हैं। जोकि ईडो-काल की एक परंपरा को संदर्भित करता हैं, जिसमें कोई भी व्यक्ति यहाँ से 13-मीटर (43-फुट) नीचे कूदता हैं, और बच जाता हैं, तो उसकी एक इच्छा की पुर्ति कर दी जाएगी। ईडो काल के दौरान, यहाँ से 234 छलांगें दर्ज की गईं, और उनमें से, 85.4% लोग बच गए। अब इस अभ्यास परंपरा को निषिद्ध कर दिया गया हैं।
मुख्य हॉल के नीचे ओटोवा झरना है, जहाँ जल, तीन नाली के माध्यम से एक तालाब में आकर गिरते हैं। कोई भी आगंतुक इसका पानी पी सकता हैं, माना जाता है कि इसमें मनोकामना पूर्ण करने कि शक्ति होती हैं।
कराक किला
कराक किला (Kerak Castle) जॉर्डन के कारक शहर में स्थित है इसका निर्माण 12 वीं शताब्दी में बेजन्टाइन सम्राट रेनाल्ड द्वारा कराया गया था जो मिस्र अरब प्रायद्वीप तथा एशिया के व्यापार मार्ग का मुख्य केंद्र था,
कारक किला वेजन्टाइन शासकों की सेना का मुख्य केंद्र था जो बाद में क्रूसेड युद्धों में लिप्त रहा इसी दौरान इस पर अय्युविद शासक सलाहुद्दीन अयूबी ने 1183 ईस्वी में एक महीने की घेराबंदी के बाद मुस्लिमो ने विजय प्राप्त की और रेनाल्ड उसकी सेना को बंदी बना लिया गया जिसके वाद रेनाल्ड की सेना को आजाद कर दिया और सलाउद्दीन अयूबी द्वारा रेनाल्ड को मृत्युदंड दिया गया।
तोडाई-जी
तोडाई-जी (; ) नारा, जापान में स्थित एक बौद्ध मंदिर परिसर हैं, जो कभी शक्तिशाली सात महान मंदिरों में से एक था। इसका महान बुद्ध बरामदा (大仏殿 डाइबसुद्देन), दुनिया की सबसे बड़ी कांस्य प्रतिमा बुद्ध वैरोकोना का घर हैं, जापान में जिसे डाइबात्सु (大仏) के रूप में जाना जाता हैं। यह मंदिर, बौद्ध धर्म के केगोन स्कूल के जापानी मुख्यालय के रूप में भी कार्य करता हैं। यह मंदिर "प्राचीन नारा के ऐतिहासिक स्मारक" में से एक साथ ही नारा शहर में मंदिरों, मंदिरों और स्थानों सहित सात अन्य स्थलों के साथ यूनेस्को की एक विश्व धरोहर स्थल है। हिरण को, शिंतो धर्म में देवताओं के दूतों के रूप में माना जाता है, यहाँ ये मैदानों मे आज़ादी से घूमते रहते हैं।
743 में, सम्राट शोमु ने एक कानून जारी किया जिसमें उन्होंने कहा कि लोगों को पूरे जापान में नए बुद्ध मंदिरों की स्थापना हेतू सीधे शामिल होना चाहिए। तोडाई-जी में रखे अभिलेखों के अनुसार, कुल 2,600,000 लोगों ने ग्रेट बुद्ध और उसके हॉल का निर्माण करने में मदद की; जिनमें चावल, लकड़ी, धातु, कपड़ा, या श्रम का योगदान सम्मलित था; 350,000 लोग सीधे मूर्ति निर्माण पर काम कर रहे थे। 16 मीटर (52 फीट) उच्ची मूर्ति, तीन वर्षों में आठ कास्टिंग के माध्यम से बनाई गई थी, सिर और गर्दन अलग तत्व से बना कर जोड़ा गया था। कई आग और भूकंपों के बाद, 745 में नारा में निर्माण कार्य फिर शुरू हो गया, और बुद्ध निर्माण अंततः 751 में पूरा हुआ। इस परियोजना ने जापान की अर्थव्यवस्था को लगभग तबाह कर दिया, अधिकांश उपलब्ध कांस्य का उपभोग कर लिया गया था; सोना पूरी तरह से आयात किया गया था।
द ग्रेट बुद्ध हॉल (दइबासुद्देन) में आग लगने के बाद, दो बार फिर से बनाया गया। वर्तमान इमारत 1709 में बन कर तैयार हुई थी, हालांकि विशाल 57 मीटर (187 फीट) लंबी और 50 मीटर (160 फीट) चौड़ी इमारत- वास्तव में अपने पूर्ववर्ती से 30% छोटी हैं।
तोडाई-जी के विभिन्न भवनों को बागानों के रचना के समग्र सौंदर्य के इरादे से शामिल कर लिया गया हैं। निकटवर्ती विनोदगृहों को आज तोडाई-जी का हिस्सा माना जाता हैं।
इनमें से कुछ संरचनाएं अब जनता के लिए खुली हैं, इन प्रसिद्ध इमारतों में से कुछ में ही यात्रा कर पूरे मंदिर परिसर की प्रशंसा कि जा सकती हैं।
सदियों से, इमारतों और उद्यानों को एक अद्वितीय, जैविक और जीवित मंदिर समुदाय का एक अभिन्न अंग बनने के लिए एक साथ विकसित किया गया हैं।
तोडाई-जी संस्कृति केंद्र, 10 अक्टूबर 2011 को खोला गया था, जिसमें कई मूर्तियों और अन्य खजाने को एक संग्रहालय, जिसमें विभिन्न मण्डल हॉल में एक लाइब्रेरी और अनुसंधान केंद्र, भंडारण सुविधा, और सभागार के साथ मिलकर प्रदर्शित किया गया था।
हैरी पॉटर एंड द कर्स्ड चाइल्ड
हैरी पॉटर एंड द कर्स्ड चाइल्ड जैक थोर्न द्वारा लिखित एक दो भाग का मंच नाटक है, जो कि जैक थोर्न, जे॰ के॰ रोलिंग, जॉन टिफ़नी द्वारा लिखित एक मूल नयी कहानी पर आधारित है। इसका आधिकारिक उद्घाटन 30 जुलाई 2016 को लन्दन के पैलेस थियेटर में हुआ।
शोडो द्वीप
शोडो द्वीप (小豆島 शोदोशिमा) जापान के अंतर्देशीय समुद्र में स्थित एक द्वीप है। नाम का शाब्दिक अर्थ "छोटे बीन्स का द्वीप" हैं। द्वीप पर दो कस्बे: टोकोशो और शोदोशिमा, जोकि शोज़ू जिले में शामिल हैं।
यह द्वीप, ट्वेंटी-फोर आइज़ उपन्यास का आधार के रूप में प्रसिद्ध है, जिसका बाद में फिल्म रूपांतर भी हुआ हैं। द्वीप, जैतून का सफलतापूर्वक उगाने के लिए जापान का पहला क्षेत्र था, और इसे कभी-कभी "ओलिव द्वीप" के नाम से जाना जाता हैं।
शोडो द्वीप कगावा प्रान्त का हिस्सा है, और प्रांत राजधानी टोकमात्सु के उत्तर में स्थित हैं। इसका क्षेत्रफल 153.30 किमी (59.19 वर्ग मील)और 126 किमी (78 मील) का समुद्रतट हैं। यह जापान का 19वां सबसे बड़ा द्वीप हैं, और अंतर्देशीय समुद्र में दूसरा सबसे बड़ा द्वीप है।
शोडो द्वीप, डुबूची जलसंयोगी (土渕海峡 डोबुची-काइकीओ) का घर है। यह दुनिया की सबसे संकुचित जलसंयोगी हैं, जिसकी संकुचितता 9.93 मीटर (32.58 फीट) मीटर है।
नौका अक्सर टोकमात्सू, हिमेजी, ताशिमा और ओकायामा से द्वीप तक चलते हैं। नौका ओसाका और कोबे से यहाँ तक लगातार चलते रहते हैं।
शोडो द्वीप को पहले अज़ीकी द्वीप (अज़ीकी-शिमा) के नाम से जाना जाता था, और यह किइ (बाद में बिज़ेन) प्रांत का हिस्सा था, फिर इसे सांकुकी प्रांत को दिया गया था और अंततः कागावा प्रान्त का हिस्सा बना। शोडो द्वीप, जापान में घरेलू पर्यटन के लिए काफी लोकप्रिय गंतव्य हैं। प्राकृतिक विशेषताएं जैसे डोबची जलसंयोगी, द एंजल रोड, शोडोशिमा ओलिव पार्क और कंकगा गॉर्ज (寒霞渓 काना-केई) के अलावा, यह स्थानिय लेखक सका त्सुबाई द्वारा लिखे गए ट्वेंटी-फोर आइज़ (二十四の瞳 निजुशी नॉटोमी) की स्थापना के रूप में प्रसिद्ध है और बाद में इसके ऊपर दो बार फिल्म (1954 और 1987), साथ ही साथ एक टेलीविजन कार्यक्रम भी बनाये गये। द्वीप दो अन्य विशिष्ट लेखकों का जन्मस्थान है: सैक के पति कवी शिगेजी त्सुबाई और उपन्यासकार और लघु कथालेखक डेन्जी कुरोशिमा। ये तीनों सर्वहारा साहित्यिक आंदोलन में प्रमुख भागीदार थे, वर्तमान आधुनिक जापानी साहित्य के भीतर एक महत्वपूर्ण और राजनीतिक रूप से कट्टरपंथी थे।
शोडो द्वीप अपने जैतून, सोया सॉस, जंगली बंदरों और समुद्र तटों के लिए भी जाना जाता हैं। इसके अलावा, पर्यटक 88-मंदिर शिकोकू तीर्थयात्रा के एक लघु संस्करण के लिए भी आकर्षित होते हैं।
द्वीप जापान में पहली बार जैतून का सफलतापूर्वक खेती करने के लिए प्रसिद्ध है। द्वीप पर जैतून के पेड़ और जैतून से संबंधित वस्तुएं पर्यटकों में काफी लोकप्रिय हैं। मिलोस ग्रीस, इसकी बहन द्वीप हैं।
अवाजी द्वीप
अवाजी द्वीप (淡路島 अवाजी-शिमा), सेटो अंतर्देशीय समुद्र के पूर्वी भाग में होन्शू और शिकोकू के द्वीपों के बीच, जापान के हाइगो प्रान्त का एक द्वीप हैं। द्वीप का क्षेत्रफल 592.17 वर्ग किलोमीटर (228.64 वर्ग मील) हैं, और अंतर्देशीय समुद्र के द्वीपों में से सबसे बड़ा हैं।
उन दोनों द्वीपों के बीच एक आवागमन के रूप में, अवाजी का मूल अर्थ "आवा की सड़क" है, नारुतो जलसंयोगी में स्थित यह द्वीप पहले शिकोकु प्रांत में था, जो अब तोकुशिमा प्रांत का हिस्सा हैं।
शिंतो में सृजन के मिथक के अनुसार, कामी इसानगी और इज़ानैमी से से पैदा हुई जोयशिमा द्वीपों में अवाजी सबसे पहला था। अवाजी में 7वीं और 19वीं शताब्दी के बीच एक प्रांत का गठन हुआ, अवाजी प्रांत, जो नानकाइदो का एक हिस्सा था। आज द्वीप में तीन नगरपालिकाएं हैं: अवाजी, सुमोतो और मिनमियावाजी
500 वर्ष पुराना एक पारंपरिक-कठपुतली नृत्य, अवाजी निंग्यो-जोरूरी या निंगो-जोरुरी, का द्वीप के दक्षिणी हिस्सें मिनामियावाजी के अवाजी निंगो-जोरुरी हॉल (人形浄瑠璃館) में रोजाना कई मंचन प्रस्तुत होता हैं, आज यह द्वीप का हिस्सा हैं, और जापान का एक अमूर्त सांस्कृतिक विरासत हैं। अवाजी की कठपुतलियाँ कई लोकप्रिय परंपरागत नाटकों का प्रदर्शन करती हैं लेकिन उनमें धार्मिक अनुष्ठानों कि छवि जरुर दिखाई देती हैं।
1830 के दशक में, स्थानीय कुम्हारों ने मिन्पेई का उत्पादन शुरू किया, जो अब अवाजी वेयर के नाम से जाना जाता है, और जिसे मिन्पेई वेयर भी कहा जाता हैं।
तदाओ एंडो ने द्वीप पर कई निर्माण कार्य करवाये, उनमें से होपुकु-जी जलमंदिर (本福寺)और अवाजी य्यूमबुटाई, हैं, दोनों ही ह्योगो में स्थित हैं।  1995 में, यह द्वीप, कोबे में आए भूकंप का केंद्र था, जिससे 5,502 लोगों मौत हो गई थी।
यह द्वीप, आकाशी जलसंयोगी द्वारा होन्शू और नारुतो जलसंयोगी द्वारा शिकोकू को अलग करता हैं। 5 अप्रैल, 1998 से, यह विश्व के सबसे लंबे निलंबन पुल आकाशी काइको ब्रिज द्वारा होन्शू के कोबे शहर से जुड़ा हुआ है। कोबे अवाजी नारुतो द्रुतमार्ग, बनने के बाद से यह द्वीप होन्शू और शिकोकू के बीच मुख्य पूर्वी भूमि लिंक रहा हैं।
कांताजी मंदिर, दिनाजपुर
कांताजी मंदिर बांग्लादेश के दिनाजपुर में स्थित एक उत्तर मध्यकालीन हिंदू मंदिर है। इस मंदिर के आराध्य देवता भगवान कृष्ण हैं। बंगाल के कृष्ण-भक्त राधा-माधव संप्रदाय का यह प्रमुख मंदिर है, अठारहवीं सदी के शिल्प और स्थापत्य का बेजोड़ नमूना है। इस मंदिर का निर्माण महाराजा प्राणनाथ द्वारा 1704 में शुरू करवाया गया जो महाराजा रामनाथ के शासनकाल में सन् 1722 में पूर्ण हुआ। टेराकोटा शिल्पकारी के लिए यह मंदिर पूरी दुनिया में विख्यात है। एक समय में इस मंदिर के ऊपर नौ शिखर थे लेकिन सन् 1897 में आए भूकंप में ये सभी शिखर क्षतिग्रस्त हो गए।
इस मंदिर का निर्माण नवरत्न शैली में नव शिखरों के साथ हुआ था, जो साल 1897 में आए भूकंप में क्षतिग्रस्त हो गए।
डॉ॰ राम मनोहर लोहिया आयुर्विज्ञान संस्थान
डॉ॰ राम मनोहर लोहिया आयुर्विज्ञान संस्थान (DrRMLIMS) उत्तर प्रदेश में एक आयुर्विज्ञान संस्थान/ मेडिकल कॉलेज एवं अस्पताल है। यह लखनऊ, उत्तर प्रदेश में स्थित है। इसकी स्थापना 2006 में हुई थी।
चन्द्रहास अस्त्र
चन्द्रहास अस्त्र चँद्रहास नामक तलवार है जिसे शिवशँकर ने रावण को दिया था। जब रावण ने शिव तांडव स्रोत की रचना कर भगवान शिव की स्तुति करके उन्हेँ प्रसन्न किया था।जब रावण सीता जी का अपहरण करके पुष्पक विमान से उन्हें लंका ले जा रहा था, तब सीता जी को बचाने के लिए गिद्ध राज जटायु आए थे और इसी चंद्रहास तलवार का प्रयोग करके रावण ने जटायु के पंख काट दिए थे।
जय जगदीश हरे
जय जगदीश हरे एक आरती है जिसमेँ भगवान विष्णु की स्तुति की गयी है।
खर दूषण
राधेश्याम रामायण के अनुसार खर दूषण रावण के रिश्ते के भाई थे। जब लक्ष्मण ने सूपर्णखा के नाक कान काट दिया था तो वो रोती हुयी खरदूषण के पास गयी जो वही चित्रकूट के समीप रहते थे। वो दोनों चौदह सहस्त्र सेना लेकर राम लक्ष्मण से युद्ध करने आये परन्तु अकेले राम ने उन सबका वध कर दिया।
मुगल रामायण
मुगल बादशाह अकबर द्वारा रामायण का फारसी अनुवाद करवाया था। उसके बाद हमीदाबानू बेगम, रहीम और जहाँगीर ने भी अपने लिये रामायण का अनुवाद करवाया था।
अकबर की सचित्र रामायण वर्तमान समय में महाराजा सवाई मानसिंह द्वितीय संग्रहालय, जयपुर में है। यह रामायण ई.स. १५८४ से १५८८ के बीच तैयार हुए थीं। इस रामायण की पाण्डुलिपि दौलताबादी कागज़ पर लीखी गई हैं जिसके ३६५ पृष्ठ हैं। इस रामायण में अकबर के पुत्र जहाँगीर ने टिप्पणी लिखी हैं कि  रामायण की इस प्रति मे ई.स. १६५४ की शाहजहां और ई.स. १६५८ तथा ई.स. १६६१ की औरंगजेब की मुहर लगी हुई हैं। इस पाण्डुलिपि को १५१६ रुपये देकर तैयार करवाया गया था।
अकबर की रामायण मे १७६ चित्र हैं। इसमें एक चित्र पर दो चित्रकार के नामोल्लेख मिलतें हैं एक 'तरह' अर्थात् 'रेखांकन' तथा 'अमल' अर्थात् 'चित्रांकन'। इसके मुख्य चित्रकार बासवान, केशव, लाल और मिस्कीन हैं।अकबर के मंत्री खान-ए-खानां रहीम ने भी रामायण लिखवायी थीं जो वर्तमान समय में 'फ्रिर गैलरी ऑफ़ आर्ट, वाशिंगटन' में हैं जिसे १५० रुपये देकर बनवाया गया था। इस प्रति के ३४९ पृष्ठ हैं। इसमें उल्लेख हैं कि रामायण मे ६२० कथा और २४५६० श्लोक हैं जिसमें से ९० कथा और ३९६० श्लोक रहीम कि रामायण मे लेखांकित किये गए है। इसमें बालकांड को आदिकांड कहा गया हैं जो पृष्ठ १३बी से आरंभ होता हैं। अयोध्याकाण्ड पृष्ठ ६९ए, अरण्यकाण्ड ११५बी, किष्किंधाकाण्ड १४०ए, सुंदरकाण्ड १६२ए, युद्धकाण्ड १८७ए और उत्तरकाण्ड २८६ए पृष्ठ से प्रारंभ होता हैं। इसके १बी पृष्ठ मे 'श्री गणेश के नाम पर' लिखा है।
रहीम की रामायण के पृष्ठ १ए मे रहीम द्वारा लिखा गया हैं जिसमें लिखा है कि
इसमें एक भूल हैं कि राम शिव के पुत्र थे।चेस्टर बेट्टी पुस्तकालय, डबलिन मे एक फारसी योग वासिष्ठ की पाण्डुलिपि है जिसका समय दिसम्बर, १६०२ हैं। इसमें जहाँगीर ने टिप्पणी लिखी हैं कि,  इससे स्पष्ट होता हैं कि यह योग वासिष्ठ की पाण्डुलिपि अकबर की थीं जो बाद में जहाँगीर को प्राप्त हुई थीं।
चेस्टर बेट्टी पुस्तकालय, डबलिन की फारसी योग वासिष्ठ की पाण्डुलिपि मे ४१ चित्र हैं जिसके मुख्य चित्रकार केशु, हरिया, हरिबंश और इमाम कुली हैं। मुगल योग वासिष्ठ के चित्रप्रसंग इस प्रकार है :
भवानीपुर शक्तिपीठ
भवानीपुर शक्तिपीठ बांग्लादेश के राजशाही डिवीजन के बोगरा जिले में स्थित है। करातोया नदी के किनारे स्थित इस मंदिर को हिंदू धर्म के 51 शक्तिपीठों में गिना जाता है।
हिन्दू पौराणिक आख्यान के अनुसार सतयुग में प्रजापति राजा दक्ष ने यज्ञ का आयोजन किया लेकिन उस यज्ञ में अपनी पुत्री सती के पति महादेव शंकर को नहीं आमंत्रित किया। सती अपने पति के इस अपमान को नहीं बर्दाश्त कर पाईं और यज्ञ के कु्ण्ड में आत्मदाह कर लिया। इस दु:खद घटना से आहत भगवान शंकर सति के पार्थिव शरीर को अपने कंधे पर रख ताण्डव नृत्य करने लगे। भगवान शिव को ऐसा करने से रोकने के लिए भगवान विष्णु ने सती के पार्थिव शरीर को सुदर्शन चक्र से खण्डित कर दिया। इसके बाद माता सती के खण्डित पार्थिव शरीर के हिस्से और आभूषण भारतीय उपमहाद्वीप के विभिन्न हिस्सों में जहां-जहां गिरे उन स्थानों को शक्तिपीठ के रूप में पूज्यनीय माना गया। इन इक्यावन शक्ति पीठों में से एक भवानीपुर शक्तिपीठ के बारे में मान्यता है कि यहां मां शक्ति के बाएं पैर का पायल गिरा था।
भवानीपुर में शक्ति की 'अपर्णा' और कालभैरव की 'वामन' के रूप में उपासना की जाती है। बांग्लादेश में स्थित यह शक्तिपीठ हिंदुओं के लिए एक प्रमुख तीर्थ-स्थल है।
यह मंदिर 12 बीघे के एक अहाते के बीचोबीच बना हुआ है। मंदिर प्रांगण में एक शिव मंदिर और कालभैरव का भी मंदिर स्थित है। मंदिर के उत्तर में सेवा आंगन और शंख पुकुर तालाब है, जिसका निर्माण एक स्थानीय राजघराने ने करवाया था। प्रतिवर्ष इस मंदिर प्रांगण में माघ पूर्णिमा, रामनवमी और दशहरे के अवसर पर मेला लगता है।
तीर्थयात्री ढाका से भवानीपुर जाने के लिए यमुना पुल का मार्ग चुन सकते हैं। इस मार्ग में सिराजगंज जिले में चंदाईकोना पार करने के बाद घोगा बो़ट टोला पहुंचकर हाइवे के किनारे वैन या कोई अन्य सवारी लेकर भवानीपुर मंदिर पहुंचा जा सकता है। बोगरा से उत्तर दिशा से आने वाले श्रद्धालु शेरपुर, मिर्जापुर से हेकर घोगा बो़ट टोला बस स्टैंड तक पहुंच सकते हैं।
इस मंदिर की देखरेख मंदिर प्रबंध समिति द्वारा किया जाता है। आजादी से पूर्व बांग्लादेश पूर्वी पाकिस्तान के रूप में पाकिस्तान का एक हिस्सा था। उस दौर में शत्रु-सम्पत्ति अधिनियम की आड़ में इस शक्तिपीठ की भूमि पर लगातार अतिक्रमण हुए। लेकिन बाद में बांग्लादेश के हिंदु श्रद्धालुओं के प्रयास से अब इस मंदिर के संरक्षण का कार्य चल रहा है।
सुखोई एसयू-33
सुखोई एसयू-33 (Sukhoi Su-33) सुखोई द्वारा डिजाइन किया गया लड़ाकू विमान है। यह विमान सभी मौसम मे काम करने वाला, वाहक-आधारित, हवाई श्रेष्ठता, दो इंजन वाला मल्टीरोल लड़ाकू विमान है। यह कोम्सोमोल्स्क-ऑन-अमूर एयरक्राफ्ट प्रोडक्शन एसोसिएशन द्वारा निर्मित किया गया है।
यह सुखोई एसयू-27 के आधार पर बनाया गया था और शुरू में इसे सुखोई एसयू-27 के के रूप में जाना जाता था। सुखोई एसयू-27 के मुकाबले, सुखोई एसयू-33 में वाहक संचालन के लिए एक सुदृढ़ वायुमंडल और संरचना, फ़ोल्ड हो जाने वाले पंख और स्थिरिकारक हैं। सुखोई एसयू-33 में कन्वर्ड्स और पंख लिफ्ट बढ़ाने के लिए सुखोई एसयू-27 से बड़े हैं। यह हवा में ईंधन भरने योग्य है।
सुखोई एसयू-33 विमान वाहक एडमिरल कुज़नेत्सोव पर 1995 में पहली बार संचालन में इस्तेमाल किया गया था। लड़ाकू ने औपचारिक रूप से अगस्त 1998 में सेवा में प्रवेश किया. जिसके बाद सुखोई एसयू-27के से नाम बदल कर "सुखोई एसयू-33" नाम का प्रयोग किया गया था। सोवियत संघ के विघटन और रूसी नौसेना का आकार घटाने के बाद, केवल 24 विमानों का उत्पादन किया गया था। सुखोई एसयू-33 को चीन और भारत में बिक्री का प्रयास किया गया था। सुखोई एसयू-33 के सेवा जीवन के अंत तक पहुंचने के बाद, सुखोई एसयू-33 को रिटायर करने की योजना है। सुखोई एसयू-33 को रूसी नौसेना ने बदलने के लिए मिग-29के को 2009 में ऑर्डर दिया था।
रघु राम
रघु राम अंबादापुडी (जन्म १५ अप्रैल १९७३) एक भारतीय टेलीविज़न प्रोडूसर तथा एक अभिनेता हैं। वह पहले एम टी वी इंडिया के लिए सीनियर सुपरवाईसिंग प्रोडूसर और रियलिटी शो एमटीवी रोडीस एवं एमटीवी स्प्लिट्सविला के निर्माता थे। उनका विवाह अभिनेत्री सुगंधा वर्मा से हुआ था। उनके जुड़वा भाई का नाम राजीव लक्ष्मण है। दोनों भाइयों ने मिलकर २०१४ में एक कंटेंट स्टूडियो चालू किया है जिसका नाम मोनोज़्य्गोटिक सोलुतिओंस प्राइवेट लिमिटेड है।
विश्व सुन्दरी 2017
विश्व सुन्दरी 2017 प्रतियोगिता चीन में आयोजित की गई| जिसमे भारत की मानुषी छिल्लर ने विश्व सुन्दरी 2017 का खिताब जीता|
सुखोई एसयू-1
सुखोई एसयू-1 या आई-330 (Sukhoi Su-1 or I-330) द्वितीय विश्व युद्ध की शुरुआत में सोवियत संघ द्वारा निर्मित उच्च ऊंचाई वाला लड़ाकू विमान का एक प्रोटोटाइप था। इसका बेहतर संस्करण जिसे सुखोई एसयू-3 (आई-360) के नाम से जाना जाता है, को भी उसी वर्ष निर्माण और परीक्षण किया गया था। दोनों संस्करण का बड़े पैमाने पर उत्पादन नहीं किया गया था।
1939 में, सुखोई को एक उच्च ऊंचाई वाला लड़ाकू विमान डिजाइन करने का काम सौंपा गया था, जिसके परिणामस्वरूप सुखोई एसयू-1 एक सुव्यवस्थित लकड़ी के अर्द्ध-मोनोकोक धड़ के साथ एक पारंपरिक मोनोपलेन को बनाया गया था। विमान की मुख्य विशेषता क्लिमोव एम-105पी इंजन से निकास गैसों द्वारा संचालित टीके-2 टर्बोचार्जर्स की एक जोड़ी को जोड़ा गया था। प्रोटोटाइप मई 1940 में खार्कोव में सुखोई संयंत्र में पूरा हुआ था। विमान को पहली बार 15 जून 1940 मे ए.पी. चेर्नेवस्की के नियंत्रण में चलाया गया था। परीक्षण 3 अगस्त तक जारी रहे, जब तक चेर्नोवस्की गलती से लैंडिंग गियर के साथ नहीं उतरे। सितंबर के मध्य में मरम्मत के पूरा होने के बाद, परीक्षण फिर से शुरू हुआ। लेकिन 2 अक्टूबर को एक इन-फ़्लाइट इंजन की विफलता के परिणामस्वरूप एक मृत लैंडिंग हुई। सीमित उड़ान परीक्षण अप्रैल 1 9 41 तक जारी रहा। जब तक सुखोई एसयू-1 10,000 मीटर (32,810 फीट) पर 641 किमी / घंटा (345 kn, 400 मील प्रति घंटे) की एक शीर्ष गति तक पहुंच नहीं गया। हालांकि, टर्बोचार्जर्स अविश्वसनीय साबित हुए और उनके बिना विमान योकोवल याक-1 का प्रदर्शन न्यनतम रहा था।
दूसरा सुखोई एसयू-1 प्रोटोटाइप, जिसे सुखोई एसयू-3 के रूप में बनाया गया था। उसके पंख के क्षेत्रफल अनुभाग में 17 मी² (183 फीट²) तक कम कर लिया था। 1941 में पूर्ण होने के बाद, सुखोई एसयू-3 ने सुखोई एसयू-1 की तुलना में बेहतर प्रदर्शन किया। लेकिन टीके-2 टर्बोचार्जर्स के साथ जारी समस्याओं से इसे भी सामना करना पड़ा। 16 अप्रैल 1 41 को आगे का विकास रद्द कर दिया गया था, जब विश्वसनीय टीके-2 टर्बो-चार्जर्स का उत्पादन विलंबित हुआ था।
दो प्रोटोटाइप विमानों का भाग्य अनिश्चित था। कुछ रिपोर्टों के अनुसार, नोवोसिबिर्स्क के पास एक ट्रेन की बमबारी के दौरान सुखोई एसयू-1 को नष्ट कर दिया गया था। जबकि सुखोई एसयू-3 ग्रेट पैट्रियटिक वॉर के दौरान नोवोसिबिर्स्क शहर में नष्ट हो गया था।
शरद आलोक
डॉ. सुरेशचंद्र शुक्ल 'शरद आलोक' हिन्दी के आधुनिक कवि हैं। इनका मूल नाम सुरेशचन्द्र शुक्ल है और इनका जन्म 10 फरवरी 1954, को लखनऊ, उत्तर प्रदेश में हुआ था। ये हिन्दी के उपन्यास, कहानी, नाटक, कविता आदि लिखते हैं।
सुखोई एसयू-2
सुखोई एसयू-2 (Sukhoi Su-2) द्वितीय विश्व युद्ध के शुरुआती चरणों में इस्तेमाल सोवियत जासूसी और लाइट बॉम्बर विमान था। यह पावेल सुखोई द्वारा डिजाइन पहला विमान था। इसके मूल डिजाइन मे इंजन और शस्त्रागार को बदलकर एक नया विमान तैयार किया गया था जिसे सुखोई एसयू-4 नाम दिया गया। और जमीन पर हमले की भूमिका के लिए मूल डिजाइन मे संशोधन करके एक और नया सुखोई एसयू-एसएचबी को बनाया गया था।
1936 में, जोशेफ स्टालिन ने एक बहुउद्देशीय युद्ध विमान के लिए एक आवश्यकता जारी की। जिसका कोडनाम इवानोव था। हवाई जहाज को जासूसी प्रदर्शन करने और उसके बाद स्थित लक्ष्य को हमला करने में सक्षम होना था। हालांकि, दुर्घटनाग्रस्त होने वाले नुकसान की संख्या के कारण सुखोई एसयू-2 की आलोचना की गई है, द्वितीय विश्व युद्ध में सोवियत वायुसेना द्वारा उपयोग किए गए अन्य हमले वाले विमानों के साथ तुलनात्मक रूप से सुखोई एसयू-2 उन सभी मे सबसे अच्छा था।
सुखोई एसयू-2  दो सीट लाइट बॉम्बर, जासूसी विमान। मूल पदनाम " 'बीबी-1' '
सुखोई एसएचबी ()  एक प्रस्तावित जमीन पर हमले वाला संस्करण
सुखोई एसयू-4  एक उन्नत संस्करण, एक प्रोटोटाइप का निर्माण और परीक्षण किया गया था। लेकिन इस उन्नत संस्करण का उत्पादन नहीं किया गया था।
ऑपरेशन डायमंड
मिग-२१ का उत्पादन सोवियत संघ में १९५९ में शुरू हुआ, और मिस्र, सीरिया और इराक़ ने कई विमानों को प्राप्त किए। मोसाद के जासूस जीन थॉमस ने मिस्र में विमान का अधिग्रहण करने का पहला प्रयास किया था। थॉमस और उसके समूह को एक पायलट ढूंढने का आदेश दिया गया था, जो १,०००,००० डॉलर में इज़राइल को विमान उड़ाकर ला दे। हालांकि, उनका पहला प्रयास असफल रहा था। मिस्र का पायलट आदीब हन्ना, जिससे उन्होंने संपर्क किया था, उसने अधिकारियों को थॉमस के इरादों के बारे में बताया। थॉमस और दो अन्य को दिसंबर १९६२ में गिरफ्तारी के बाद फांसी दी गई। समूह के अन्य तीन सदस्यों को लंबे समय तक कारावास की सजा मिली। मिग-२१ अधिग्रहण का दूसरा प्रयास भी असफल रहा। आखिरकार मोसाद के जासूसों ने दो इराकी पायलटों को मार दिया जिन्होंने उनके साथ सहयोग करने से इनकार कर दिया।
१९६४ में एक इराकी जन्में यहुदी यूसुफ ने तेहरान में इज़राइली सेवाओं से संपर्क किया। दस साल की उम्रसे वो एक मरोनिट ईसाई परिवार में नौकर था। उसकी प्रेमिका की पहचान से उसे मुनीर रेड्फा के बारे में पता चला था जो इराकी पायलट था पर इराकी वायुसेना के उसके तरफ के बर्ताव से दुखी था। ईसाई परिवार का होने के कारण वो मानता था कि उसकी वायुसेना में तरक़्क़ी नहीं कर रहे थे। यूसुफ को पता चला कि रेड्फा इराक छोडने के प्रयास में था। एक महिला मोसाद जासूस ने रेड्फा से मित्रता बनाते हुए इज़राइली जासुसों के साथ मिलने के लिए यूरोप जाने के लिए मनाया। रेड्फा को १० लाख डॅलर, इज़राइल की नागरिकता और पूर्णकालिक रोजगार की पेशकश की गई, जिसको उन्होंने इस शर्त पर सहमति जताई कि उनके परिवार को सुरक्षित रूप से इज़राइल में ले जाना चाहिए। बाद में उन्होंने इज़राइली वायु सेना के कमांडर मेजर जनरल मोर्देचै होद से मुलाकात की और रणनिती बनाई।
१६ अगस्त १९६६ को इराक में रेड्फाने मिग-२१ में पुर्ण ईंधन भरा और पश्चिम की ओर निकल पडे। जार्डन क्षेत्र में जाते हि उन्हे इराकी वायुसेना की वापस लौटने की चेतावनी मिली। पर तब तक वो इज़राइली क्षेत्र में जा चुके थे जहा उन्हे दो इज़राइली हवाई जहाजोंने रक्षार्थ साथ दी। मिग-२१ को दक्षिणी इज़राइल के हत्ज़ोर एयरबेस में उतरा गया। दुसरी ओर रेड्फाके परिवार को अलग-अलग जगहों और बहानोंसे मोसाद के जासूस इज़राइल ले आए।
सफलतापूर्ण इज़राइल आने के बाद मिग-२१ का नम्बर बदलके ००७ (जेम्स बॉण्ड) किया गया। इज़राइली वायुसेना ने इस मिग-२१ का अभ्यास किया और कई बार चलाकर देखा। ७ अप्रैल १९६७ को युद्धमें इज़राइलने सीरिया के छह मिग-२१ विमानोंको गिराया। जनवरी १९६८ में इज़राइल ने मिग-२१ को संयुक्त राज्य को दिया ताकीं वे भी उसका अभ्यास कर सके। इस कारण संयुक्त राज्य ने मैकडोनेल डगलस एफ-४ फैंटम II को इज़राइल को बेचने का इरादा पक्का किया, जिसको पहले संयुक्त राज्य इज़राइलको बेचने के लिए अनिच्छुक था।
सुखोई एसयू-5
सुखोई एसयू-5 या आई-102 (Sukhoi Su-5 or I-107) सोवियत संघ द्वारा निर्मित मिश्रित शक्ति (प्रोपेलर और मोटरजेट) वाला लड़ाकू विमान का प्रोटोटाइप था। जो द्वितीय विश्व युद्ध के अंत मे बनाया गया था।
द्वितीय विश्व युद्ध के अंत के निकट जर्मन टर्बोजेट चालित मेसर्सक्मिट एमई 262 की उपस्थिति ने सोवियत संघ को तेजी से लड़ाकू विमान विकसित करने के लिए प्रेरित किया। चूंकि सोवियत संघ में टर्बोजेट इंजन की उत्पादन तैयार की कमी थी, विकास के प्रयासों को मिश्रित-शक्ति वाले विमानों की ओर निर्देशित किया गया। सुखोई एसयू-5 सभी धातुओ से निर्मित एक पारंपरिक मोनोपलेन था।
सुखोई एसयू-5 कों 1944 में डिजाइन किया गया था। विमान ने 6 अप्रैल 1945 मे पहली बार उड़ान भरी और इसके सीमित उड़ान परीक्षण किया गया।
ताइहू झील
ताइहू झील या ताई झील (; ) वूशी, चीन के यांग्त्ज़ी डेल्टा मैदान में स्थित एक बड़ी ताजे पानी की झील हैं। झील जिआंगसू से जुड़ा हैं, और इसका दक्षिणी तट झेजियांग की सीमा बनाता हैं। 2,250 वर्ग किलोमीटर (896 वर्ग मील) के क्षेत्र और 2 मीटर की औसत गहराई (6.6 फीट) के साथ, यह चीन में पोयांग और दोंगतिंग के बाद तीसरी सबसे बड़ी ताजे पानी की झील हैं। झील में 90 द्वीप हैं, जो कुछ वर्ग मीटर से लेकर कई वर्ग किलोमीटर तक के आकार के हैं।
ताइहू झील, प्रसिद्ध ग्रैंड कैनाल से जुड़ा हुआ हैं, और सूझोऊ क्रीक सहित कई नदियों का उत्पत्ति स्थल हैं। हाल के वर्षों में, आसपास के क्षेत्र में तेजी से औद्योगिक विकास के कारण ताई झील प्रदूषण से ग्रस्त हैं।
इसे झील को ताई या ताई झील के रूप में अथवा ताइहू या ताई-हू झील के रूप में भी जाना जाता हैं।
वैज्ञानिक अध्ययनों से पता चलता है कि ताइहू झील के परिपत्र संरचना के पीछे एक उल्का संघात हैं। संभावित संघात गड्ढा 70 मिलियन वर्ष से अधिक पुराना हो सकता है और संभवतया यह डेवोनियन काल के समय का हो। हालांकि, नए शोध से पता चलता है कि ताई झील में कोई संघात गड्ढा संरचना या खनिज नहीं पाये गये हैं। जीवाश्मों से पता चलता हैं, कि ताइहू झील पहले सूखी भूमि थी, फिर होलोसीन युग के दौरान पूर्वी चीन सागर के जल के प्रवेश होने से इसका निर्माण हुआ। यांग्त्ज़े और चियानतंग नदियों की बढ़ती डेल्टा ने अंततः समुद्र से ताइहू झील के संपर्क बंद कर दिया, और नदियों और बारिश से ताजा पानी का प्रवाह से यह एक ताजे पानी की झील में बदल गया।
झील आसन्न डोंगटिंग पर्वत (洞庭 山) के तल पर अपनी अनूठी चूना पत्थर के संरचनाओं के लिए प्रसिद्ध हैं। इन संरचनाओं या "ताइहू पत्थरों" से अक्सर पारंपरिक चीनी उद्यानों को सजाया जाता है, जैसा कि आसपास के सूझोऊ के संग्रहालयों में देखा गया हैं।
ताइहू झील का पश्चिमी वूशी में स्थित ज़िहुई पार्क के ड्रैगन लाइट पगोडा के ऊपर से मनमोहक दृश्य होता हैं, यहाँ से वूशी और झील दोनों दिखाई देते हैं। एक और प्रसिद्ध पनोरमिक दृश्य, जो सु शिया द्वारा 11वीं शताब्दी की कविता द्वारा प्रसिद्ध हैं, जोकि लांगशान से हैं।
झील के तीन द्वीपों को संशान नाम के तहत एक राष्ट्रीय भूवैज्ञानिक पार्क के रूप में संरक्षित किया गया हैं। ये कभी स्थानीय डाकुओं के पूर्व अड्डों के रूप में प्रसिद्ध थे। मेई युआन, साथ ही युआनुत्झु भी ताइहू झील में स्थित हैं। युआनुत्झु ने अपनी रूपरेखा के आकार से अपना नाम ("कछुआ का सिर") प्राप्त किया।
झील अपने मछली उद्योग के लिए भी जाना जाता हैं और अक्सर छोटी निजी मछली पकड़ने वाली नौकाओं के बेड़े भरा रहता है। 1970 के दशक के बाद से, मछली और केकड़ों जैसे खाद्य उत्पादों का पालन, झील के किनारे रहने वाले लोगों के लिए अमूल्य रही हैं और आसपास के क्षेत्र की अर्थव्यवस्था में महत्वपूर्ण योगदान दिया हैं।
झील के आस-पास का क्षेत्र एक व्यापक चीनी मिट्टी के सामान के उद्योगों का घर हैं, जिसमें यिक्सिंग चीनी मिट्टी के बर्तनों का कारखाना भी शामिल हैं, जो विश्व प्रसिद्ध यिक्सिंग क्ले टीपॉट्स का उत्पादन करता हैं।
ताइहू झील के किनारे पर 115 मीटर (377 फीट) लंबा एक विशाल चर्खी-झूला बनाया गया हैं। 2008 में बन कर पूरा हुआ, इसे एक चक्कर को पूरा करने में 18 मिनट लगते हैं। इसमें बैठ यात्री ताइहू झील और शहर के केंद्र के दृश्यों का आनंद ले सकते हैं। रात में, पहिया के चारों ओर लगे बल्ब के प्रकाश से जगमगा जाता हैं।
मलवई बोली
मलवई, पंजाबी की एक उपभाषा (बोली) है जो इसके मालवा क्षेत्र में बोली जाती है। फिरोजपुर, फाजिल्का, फरीदकोट, मुक्तसर आदि में मलवई प्रमुखता से बोली जाती है।
पोयांग झील
पोयांग झील (; ) जिआंगशी प्रांत में स्थित, चीन की सबसे बड़ी ताजे पानी की झीलों में से एक हैं। इस झील में गन, एक्सिन और ज़िउ नदियाँ आकर मिलती हैं, जो एक नहर के माध्यम से यांग्त्ज़ी से जुड़ते हैं।
पोयांग झील के क्षेत्रफल में नाटकीय रूप से बरसाती और सूखे मौसम के बीच में उतार चढ़ाव होता रहता हैं, लेकिन हाल के वर्षों में झील का कुल आकार घट गया हैं। एक सामान्य वर्ष में झील का क्षेत्रफल औसतन 3500 वर्ग किलोमीटर (1,400 वर्ग मील) होता हैं। 2012 की शुरुआत में, सूखा, रेत की खपत और थ्री गॉर्जस बांध में पानी के भंडारण के कारण झील के क्षेत्रफल लगभग 200 वर्ग किलोमीटर (77 वर्ग मील) पर पहुंच गया हैं। झील लाखों प्रवासी पक्षियों को आवास प्रदान करता हैं, और यह पक्षियों के मिलन के लिए एक पसंदीदा गंतव्य हैं।
सर्दियों के दौरान, बड़ी संख्या में साइबेरियाई सारस, झील को अपना घर बनाती हैं, जहाँ वो अपना 90% सर्दियों का समय बिताती हैं।
पोयांग झील, ऐतिहासिक रूप से पेन्गली मार्श (彭蠡澤) भी बुलाया जाता था, हलांकि वे एक नहीं हैं। हान राजवंश से पहले, यांग्त्ज़ी जब और अधिक उत्तरवर्ती कि ओर बहती थी, जहाँ अब लोंगगान झील हैं, जबकि गन नदी के निचले इलाकों से पेन्गली मार्श का गठन हुआ था। जो क्षेत्र अब पोयांग झील है वहाँ गन नदी के साथ एक मैदान था। 400 ईस्वी के आसपास, यांग्त्ज़ी नदी अपना जलमार्ग बदल दक्षिण कि ओर बहने लगी, जिससे गन नदी को वापस ऊपर ले जाया गया और वहाँ पोयांग झील का निर्माण हुआ। गन नदी का ठहरने से पोयांग जिला और हाहुन जिला डूब गया, और वहाँ के लोगों को वूचेंग नगर पर प्रवास को मजबूर होना पडा, जो अब योंग्शीय जिला हैं। इस प्रकार वूचेंग, जियांग्सी प्रांत के महान प्राचीन टाउनशिप में से एक बना।
तांग राजवंश के दौरान, पोयांग झील अपने सबसे बड़े आकार में पहुंच गया, जब इसका क्षेत्रफल 6000 वर्ग किलोमीटर (2,300 वर्ग मील) तक पहुंच गया था।
1363 में, यहाँ पोयांग झील की लड़ाई लड़ी गई थी, और यह इतिहास में सबसे बड़ी नौसैनिक युद्ध होने का दावा करती हैं।
झील को "चीनी बरमूडा त्रिकोण" के रूप में भी वर्णित किया जाता हैं, क्योंकि इसमें नौकायन करते समय कई जहाज गायब हो गए हैं। 16 अप्रैल 1945 को, चीन से लूट का सामान ले जा रहे एक इंपीरियल जापानी नौसेना जहाज, 200 नाविकों के साथ गायब हो गया था।
हमाना झील
हमाना झील () शिज़ुका प्रान्त में स्थित, जापान का दसवां सबसे बड़ा (क्षेत्रफल) झील हैं। यह हमामात्सू और कोसाई के शहरों की सीमाएं तक फैला हैं।
प्राचीन काल में, हमाना झील एक ताजे पानी की झील थी। हालांकि, 1498 में आये एक बड़ा भूकंप से इस क्षेत्र की स्थलाकृति बदल गई। नतीजतन, झील बाहरी मेढ़ तोड़ समुद्र से जा मिला और अब इसमें खारा पानी हैं।
इस झील का पुराना नाम तोहोत्सू-फ़ूमि (遠つ 淡海) है, जिसका अर्थ है "पास में ताजा पानी की झील" और बाद में टोकोमी (遠江) में बदल दिया गया। राजधानी कनाई से, टोटोमी अन्य प्रसिद्ध झील, चिकात्सू-एफ़ुमी (अब बिवा झील), "पास में ताजे पानी की झील" से कहीं ज्यादा दूर था। टोटोमी का नाम पूर्व प्रांत (टोटोमी प्रांत) के लिए भी इस्तेमाल किया गया था जिसमें झील स्थित है।
दूसरे विश्व युद्ध के अंत में दो प्रायोगिक 4ची-टू टैंकों को झील में फेंक दिया गया था ताकि दुश्मनों के कब्जा में ना आ जाये। हलांकि एक टैंक को अमेरिकी सेना ने झील से वापस निकाल लिया था, लेकिन दुसरे टैंक झील में ही छोड़ दिया गया था। 2013 में जापान द्वारा दूसरे टैंक का पता लगाने का प्रयास किए गए थे, लेकिन वह नहीं मिला।
इस झील का क्षेत्रफल 65.0 किमी² हैं, और इसमें 0.35 किमी पानी हैं। इसकी परिधि 114 किमी की हैं। अपने सबसे गहरे बिंदु पर, गहराई 16.6 मीटर तक की हैं। इसका सतह, समुद्रतल के बराबर हैं।
हमाना झील, जापानी ईल, नोरि, कस्तूरी और चीनी नरम कछुओं का एक वाणिज्यिक स्रोत हैं। मछुआरों को यहाँ से समुद्री बास, व्हिटिंग, फ़्लॉन्डर, और दूसरी कई मछलियाँ मिलती हैं। के बीच में ले लो इस झील को एक रिसोर्ट क्षेत्र के रूप में विकसित किया गया हैं, जिसमें एक फीचर के रूप में नौकायन किया गया हैं। इस झील को एक रिसोर्ट क्षेत्र के रूप में विकसित किया गया हैं, यहाँ नौकायन भी किया जाता हैं।
हमाना झील का मुख्य आकर्षण कनजांजी ओनसेन (गर्म पानी का झरना) के आसपास केंद्रित हैं, जोकि झील के पूर्वी किनारों में स्थित हैं। कनज़ांजी ओनसन के आसपास अन्य आकर्षणों में, सबसे बड़ा "पाल पाल मनोरंजन पार्क" में लगा एक बड़ा चर्खी-झुला हैं। जहाँ से झील का नजारा देखते ही बनता हैं।
ग्नू ऑक्टेव
ग्नू ऑक्टेव (GNU Octave) एक मुक्तस्रोत सॉफ्टवेयर है जिसमें एक उच्चस्तरीय प्रोग्रामन भाषा भी अन्तर्निमित है। यह संख्यात्मक विश्लेषण (numerical computations) में उपयोगी है तथा मैटलैब (Matlab) जैसा काम करने के लिये बनाया गया है।ऑक्टेव के पैकेज निःशुल्क उपलब्ध हैं। ये पैकेज ऑक्टेव-फोर्ज  पर उपलब्ध हैं। प्रमुख उपलब्ध पैकेज निम्नलिखित हैं-
ग्रीष्मकालीन ओलंपिक में बास्केटबॉल
ग्रीष्मकालीन ओलंपिक में बास्केटबॉल 1936 से लगातार पुरुषों के लिए एक खेल रहा है। एक पदक खेल के रूप में शामिल होने से पूर्व, 1904 में बास्केटबाल एक प्रदर्शन इवेंट के रूप में आयोजित किया गया था। महिला बास्केटबॉल ने 1976 में ग्रीष्मकालीन ओलंपिक में अपनी शुरुआत की।
संयुक्त राज्य अमेरिका ओलंपिक बास्केटबाल में अब तक सबसे सफल देश है, जिसमें संयुक्त राज्य पुरुषों की टीमों ने 15 से 18 टूर्नामेंट जीते जिनमें उन्होंने भाग लिया, जिसमें 1936 से 1968 के सात लगातार खिताब शामिल थे। संयुक्त राज्य अमेरिका की महिलाओं की टीम ने 10 टूर्नामेंटों में से 8 खिताब जीते जिनमें से उन्होंने 1996 से 2016 तक छह राउंड में हिस्सा लिया था। संयुक्त राज्य अमेरिका के अलावा, अर्जेंटीना अभी भी अस्तित्व में है, जो कि पुरुष या महिला टूर्नामेंट जीता है। सोवियत संघ, यूगोस्लाविया और यूनिफाइड टीम अब मौजूद नहीं हैं, जिन्होंने टूर्नामेंट जीता है। संयुक्त राज्य अमेरिका पुरुष और महिला दोनों टूर्नामेंट में बचाव चैंपियन हैं।
यह प्रत्येक टूर्नामेंट में प्रत्येक संघटन के सर्वश्रेष्ठ प्रदर्शन का सारांश है।
यह प्रत्येक टूर्नामेंट में प्रत्येक संघटन के सर्वश्रेष्ठ प्रदर्शन का सारांश है।
कुल पदक जीते देश (पुरुषों और महिलाओं) 2016 ओलंपिक टूर्नामेंट भी शामिल है
अमोरे रिवोलुसाओ
प्यार और क्रांति (पुर्तगाली में उद्भव "Amor e Revolução") है टीवी कार्यक्रम है का ब्राजील प्रस्तुत द्वारा आर आर स्मिथ
एरियल शेरोन पार्क
एरियल शेरोन पार्क (आयलान पार्क) एक बड़े सार्वजनिक शहरी पार्क है, जिसे तेल अवीव मेट्रोपॉलिटन एरिया के दक्षिण में निर्मित होने की योजना है, बाढ़ के कुछ हिस्सों के आसपास [ [अयलोन नदी]] अज़ोर नदी और कोफर रिवर पार्क क्षेत्र में नदी से जुड़ा हुआ है। राजमार्ग 1 (इज़राइल) रोड 1 और राजमार्ग 44 (इज़राइल) रोड 44 पार्क के नियोजित क्षेत्र के माध्यम से चलाया जाता है इस पार्क को दक्षिणी तेल अवीव और होलोन, एज़ोर और रमत गण के शहरों के बीच वर्ष 2020 में खोलने की योजना है। पार्क को दक्षिणी तेल अवीव और मिकहेह इज़रायल होलोन में कृषि विद्यालय [[मेनाकेम बिग पार्क (दक्षिण पार्क)] से जोड़ा जाने की योजना है। पार्क इजराइल का सबसे बड़ा पार्क होगा और [[मध्य पूर्व]] में सबसे बड़ा पार्क होगा।
पार्क में [[साइकिल]] के लिए पहले से ही ट्रेल्स हैं
पार्क के क्षेत्र में [[बनी ब्रैक]] का पुराना शहर है, जिसका उल्लेख [[फसह]] [[यहूदियों]] [[छुट्टियों]] में [[हग्गडा]] पुस्तक में किया गया है।
1 9 52 और 1 99 8 के बीच, इस इलाके का इस्तेमाल [[लैंडफिल | कूड़ा डंप]] [[हिरीया]] के लिए किया गया था। 2002 में, इज़राइली सरकार ने साइट को पुनर्वास करने और [[रीसाइक्लिंग]] केंद्र के साथ डंप के चारों ओर एक बड़ा पार्क बनाने का फैसला किया। 2004 में, [[जर्मनी | जर्मन]] परिदृश्य [[वास्तुकार]] ने साइट के नए [[डिजाइन]] के लिए नौकरी जीता। 2007 में, रिसाइक्लिंग पार्क में पर्यावरण अध्ययन केंद्र खोल दिया गया। 2010 में, रीसाइकलिंग पार्क को [[यूरोपीय केंद्र ऑफ आर्किटेक्चर]] से "लैंडस्केप आर्किटेक्चर" की श्रेणी में उस वर्ष के लिए सर्वश्रेष्ठ हरे रंग की डिजाइन के लिए एक पुरस्कार जीता।
[[श्रेणी:इज़राइल में पर्यटन आकर्षण]]
पापुआ न्यू गिनी के खिलाफ स्कॉटलैंड क्रिकेट टीम का संयुक्त अरब अमीरात दौरा 2017
स्कॉटलैण्ड क्रिकेट टीम नवंबर 2017 में संयुक्त अरब अमीरात का दौरा करने के लिए पापुआ न्यू गिनी क्रिकेट टीम के खिलाफ दो एक दिवसीय अंतरराष्ट्रीय (वनडे) खेलने के लिए निर्धारित है। स्कॉटलैंड ने सीरीज 2-0 जीती।
मैं लक्ष्मी तेरे आंगन की
मैं लक्ष्मी तेरे आँगन की एक भारतीय दूरदर्शन कार्यक्रम है।  यह लाइफ ओके पर प्रसारित किया गया। इसके निर्माता - सशी मित्तल और सुमीत मित्तल इस कार्यक्रम में मुख्य भुमिका - श्रद्धा आर्या और सुदीप साहिर निभा रहे है।  इसका प्रसारण - 19 अक्टूबर 2011 से 21 दिसम्बर 2012 तक रात को 9:30 में सोमवार से शुक्रवार को हुआ। इस कार्यक्रम को एक फिर से प्रसारण 15 मई 2017 से किया जा रहा है स्टार उत्सव पर हर शाम 6 बजे से।
सुखोई एसयू-38
सुखोई एसयू-38एल (Sukhoi Su-38L) एक रूसी कृषि विमान है यह सुखोई डिजाइन ब्यूरो नागरिक विमान अनुभाग (सुखोई सिविल एयरक्राफ्ट) द्वारा डिजाइन और बनाया गया कृषि प्रकार का पहला विमान है। इसका डिजाइन मूल रूप से 1993 में सुखोई एसयू-29 एरोबेटिक विमान के विकास के साथ शुरू हुआ था। आर्थिक समस्याओं के कारण विकास को स्थगित कर दिया गया था, और इसे 1998 में पुनरारंभ किया था। पुनरारंभ के बाद विमान के डिज़ाइन, आकार को कम कर दिया था। और मूल रूप से नियोजित एम-14 रेडियल इंजन को एलओएम प्राहा 337एस इनलाइन इंजन के साथ बदल दिया गया था। पहला प्रोटोटाइप ने 27 जुलाई 2001 को अपनी पहली उड़ान भरी। जून 2002 में विमान ने अपनी दूसरी उड़ान भरी। चूंकि किसी भी उपयोगकर्ता ने अभी तक विमान में रुचि नहीं व्यक्त की है, इसलिए यह परियोजना अब कम गति से आगे बढ़ रही है।
अवतंसक सूत्र
अवतंसकसूत्र या महावैपुल्यबुद्धावतंसकसूत्र, पूर्वी एशियाई बौद्ध देशों में प्रचलित सर्वाधिक प्रभावशाली महायान सूत्र है।
दामोदर पांडे
दामोदर पांडे () (सन् १७५२ - सन् १८०४) नेपालके एक मूलकाजी (प्रधानमन्त्री सरह) हैं। उहा नेपाल एकीकरणका नायक पृथ्वी नारायण शाहके बफादार काजी कालु पांडेका छोटे पुत्र थे और वंशराज पांडेका भाइ हुन्। उनका छोरा रणदल पांडे र रणजंग पांडे हुन्। रणजंग पांडे नेपालके तिस्रे मुख्तियार बन गये।
हाटा, कुशीनगर
हाटा (Hata) भारत के उत्तर प्रदेश के कुशीनगर ज़िले का एक नगर एवं नगरपालिका है। यह राष्ट्रीय राजमार्ग २८ पर गोरखपुर से ३६ किमी पूरब में स्थित है। हाटा, कुशीनगर की एक तहसील भी है।
हाटा की स्थिति हाटा की समुद्रतल से औसत ऊँचाई 75 मीटर है।
इकेदा झील
इकेदा झील (池田湖 इकेदा-को), क्यूशू द्वीप के कागोशिमा शहर से 40 किमी दक्षिण में स्थित एक ज्वालामुखीय झील हैं। यह संभवतः पर्यटकों में इशी नामक एक राक्षस मछली के कथित तौर पर देखे जाने वाले स्थान के रूप में जाना जाता है। और यह 11 वर्ग किमी के सतह क्षेत्र और 15 किमी लंबाई की तटरेखा के साथ क्यूशू द्वीप की सबसे बड़ी झील हैं।
इकेदा झील, कागोशिमा शहर के करीब 40 किलोमीटर दक्षिण में क्यूशू में सबसे बड़ी ज्वालामुखी झील हैं, झील की परिधि 15 किलोमीटर और क्षेत्रफल 11 वर्ग किलोमीटर का हैं। इस झील की गहराई 233 मीटर तक की हैं। झील का लगभग गोल आकार, इस क्षेत्र में 6400 साल पहले ज्वालामुखीय गतिविधि की वजह से बने एक ज्वालामुखी झील के कारण हैं। इसके ज्वालामुखीय झील होने के कारण, पहले झील के अंदर आने या बाहर बहने वाली कोई नदियाँ नहीं थी, और जल स्तर को बनाए रखने के लिए इसे वर्षा पर पूरी तरह निर्भर होना पड़ता था। परन्तु अब इसमें आस-पास कि तीन नदियों को मोड़ा गया हैं।
1955 के बाद इकेदा झील के आसपास के क्षेत्रों के विकास से पानी की गुणवत्ता में गिरावट आई हैं। इसके पानी के गुणवत्ता में आते कमी के अन्य कारणों में, इस क्षेत्र में कृषि क्षेत्र और परिवारों के लिए विकसित की गइ एक सिंचाई परियोजना भी शामिल है, जो 1965 में शुरू हुई थी, और इसके लिए तीन निकटवर्ती नदियों के जलमार्ग को मोड़ कर झील में स्थानांतरित किया गया था। सिंचाई प्रणाली 1982 से संचालित हो रही है, जिसके परिणामस्वरूप पानी की गुणवत्ता में काफी सुधार हुआ हैं, हालांकि 1950 के दशक से झील की पारदर्शिता 26.8 मीटर से घट कर लगभग 5 मीटर तक आ गई हैं, और अब इसे दुनिया भर में पारदर्शिता के मामले में 7वें नंबर का स्थान प्राप्त हैं।
इकेदा झील, छह फुट लंबे ईल्स के घर के लिए जाना जाता हैं। 1998 में, झील में एक बैंथलालॉजिकल सर्वेक्षण किया गया था, जिसमें पाया गया कि वहाँ कोई ज़ोबैन्थोस नहीं थे, हालांकि यहाँ दो ट्यूबिफिड ओलिगोचेट्स और एक स्टेरॉनोमीड पाए गए थे। 1940 के दशक तक झील को ओलिगोट्रॉफिक माना जाता था, पानी के नीचे की जीवन में आते गिरावट के लिए एक सिद्धांत यह है कि ग्लोबल वार्मिंग द्वारा इकेदा झील में मौजूदा जीवन प्रभावित हुआ है।
इकेदा झील आसपास के क्षेत्रों के स्थानीय शिंतो लोककथाओं में महत्वपूर्ण है। स्थानीय धार्मिक परंपराओं में झील को मूल रूप से मानव जाति की उत्पत्ति के रूप में देखा जाता हैं।
काकरापार परमाणु ऊर्जा संयन्त्र
काकरापार परमाणु ऊर्जा संयन्त्र, भारत का एक परमाणु ऊर्जा संयंत्र है जो गुजरात में सूरत और तापी नदी के समीप स्थित है। यहाँ पर 220 मेगावाट क्षमता के दो परमाणु रिएक्टर हैं, जो दाबित भारी जल रिएक्टर हैं। इसकी पहली ईकाई (KAPS-1) ३ सितम्बर १९९२ में क्रान्तिक (क्रिटिकल) हुई थी तथा मइ १९९३ से वाणिज्यिक स्तर पर विद्युत उत्पादन आरम्भ हो गया था। दूसरी ईकाई (KAPS-2) जनवरी १९९५ में क्रांतिक हुई और १ सितम्बर १९९५ से वाणिज्यिक स्तर पर विद्युत उत्पादन आरम्भ हो गया। वर्ष २००३ में काण्डू ओनर्स ग्रुप (CANDU Owners Group (COG)) ने इस संयंत्र को 'सर्वश्रेष्ठ कार्य करने वाला दाबित जल रिएक्टर' घोषित किया था।
तीसरी इकाई (KAPS-3), १० जनवरी २०२० को ग्रिड से जोड़ी गयी थी। मार्च २०२१ तक इसका वाणिज्यिक संचालन होने की सम्भावना है।
કાકરાપાર સુરત માં આવેલું છે
काकरापार परमाणु ऊर्जा परियोजना की तीसरी इकाई (KAPP-3) भारतीय घरेलू असैनिक परमाणु कार्यक्रम के लिये एक बड़ी उपलब्धि है। यह भारत पहली 700 मेगावाट विद्युत इकाई होने के साथ स्वदेशी तकनीक से विकसित PHWR की सबसे बड़ी इकाई है। PHWR में प्राकृतिक यूरेनियम को ईंधन और भारी जल (DO) को शीतलक के रूप में प्रयोग किया जाता है। अब तक भारत में स्वदेशी तकनीक से विकसित PHWR की सबसे बड़ी इकाई मात्र 540 मेगावाट की थी (महाराष्ट्र के तारापुर संयत्र में)। KAPP-3 के निर्माण कार्य वर्ष 2011 में शुरू होने के बाद मार्च 2020 के मध्य में इसमें ईंधन भरे जाने की प्रक्रिया शुरू की गई थी।
इस ईकाई में ‘स्टील लाइंड इनर कंटेंटमेंट’, निष्क्रिय क्षय ऊष्मा निष्कासन प्रणाली, रोकथाम स्प्रे प्रणाली, हाइड्रोजन प्रबंधन प्रणाली आदि जैसी उन्नत सुरक्षा सुविधाएँ उपलब्ध हैं।
करणी सेना
करणी सेना 2006 में स्थापित एक राजपूत संगठन है। यह राजस्थान, भारत में आधारित है। इसका नाम करणी माता के नाम पर पड़ा, जिन्हें उनके अनुयायियों द्वारा हिंगलाज का अवतार माना जाता है।
समूह संजय लीला भंसाली द्वारा निर्मित व निर्देशित फ़िल्म पद्मावती का विरोध कर रहे हैं क्योंकि इनके अनुसार फ़िल्म में इतिहास से छेड़छाड़ की गई है। समूह ने भंसाली और अभिनेत्री दीपिका पादुकोण के विरुद्ध हिंसक कृत्य करने की धमकी दी है। इस फिल्म को मध्य प्रदेश, राजस्थान, गुजरात जैसे कई राज्यों में बैन कर दिया।
बामियान के बुद्ध
मार्च २००१ में अफ़ग़ानिस्तान के जिहादी संगठन तालिबान के नेता मुल्ला मोहम्मद उमर के कहने पर डाइनेमाइट से उडा दिया गया। कुछ हफ्तों में संयुक्त राज्य अमेरिका के दौरेपर अफगानिस्तान के इस्लामिक अमीरात के दूत सईद रहमतुल्लाह हाशमी ने बताया कि उन्होने विशेष रूप से मूर्तियोंके रखरखाव के लिए आरक्षित अंतर्राष्ट्रीय सहायता का विरोध किया था जबकि अफ़ग़ानिस्तान अकाल का सामना कर रहा था।
बामयान एतिहासीक रूप से रेशम मार्ग पर स्थित नगर है जो हिन्दु कुश पर्वत श्रृंखलाओंके बामियान घाटी में बसा है। यहाँ कई बौद्ध विहार थे और इस कारण ये धर्म, दर्शन और कला के लिए संपन्न केंद्र के रूप में विकसीत हुआ। बौद्ध भिक्षु पास के गुफाओं में रहते थे और इन गुफाओं को शानदार और चमकीले रंग के भित्तिचित्रों के साथ सजाया गया है। कई विशेषज्ञों का मानना है कि ये भित्तिचित्र मूर्तियोंके बाद के कालखन्ड में बने है। यह दुसरी शताब्दी से एक बौद्ध धार्मिक स्थल था जब तक सातवीं शताब्दी के उत्तरार्ध में इस्लामी आक्रमण हुआ। जब तक ९वीं शताब्दी में मुस्लिम सफ़्फ़ारी राजवंश द्वारा पूरी तरह से कब्जा नहीं हुआ, तब तक बामयान ने गांधार की संस्कृति साझा की। बामियान के बुद्धोंका उल्लेख कई चीनी, फ्रेंच, अफगान और ब्रिटिश खोजकर्ता, भूगोलिक, व्यापारियों और तीर्थयात्रियों के कहानीयों में हुआ है। मुगल शासक औरंगज़ेब और फ़ारसी शासक नादिर शाह ने इन मूर्तियों पर हमला करके उन्हें क्षतिग्रस्त किया। ख्याा
बामयान के हिन्दु कुश पर्वत श्रृंखलाओं में बनी ये मुर्तियां कच्चे लाल रेत, मिट्टी, कंकड़, क्वार्ट्ज, बलुआ पत्थर और चूना पत्थर जैसे समूह से बने थे। निर्माण के बाद बदलते शासककों के कारण इन का कभी रखरखाव नहीं हुआ। इस क्षेत्र में वार्षिक वर्षा कम होती है। लेकिन पिघलते बर्फ से बने पानी की वजह से मूर्तियों का नुकसान अधिक हुआ हैं। इस क्षेत्र में भूकंप की संभावना ज्यादा है और ये कई झटके प्राप्त करता है। ये रिसता पानी और भूकंप के कारण कई बार बडे बडे खंड गीरे नजर आते आहे।
ओगावारा झील
ओगावारा झील (小川原湖 ओगवारा-को), जापान की ग्यारहवीं सबसे बड़ी झील (क्षेत्र के अनुसार) और ओमोरी प्रांत का सबसे बड़ा हैं। यह मिसावा और तोहोकू शहर और कामिकिता जिले के रॉककाशो के गांव तक फैला हुआ हैं।
इस झील का क्षेत्रफल 63.2 किमी² हैं, और इसमें 0.714 किमी³ पानी हैं। इसकी परिधि 67.4 किलोमीटर हैं। अपने सबसे गहन बिंदु पर, झील की गहराई 25 मीटर के साथ इसकी औसतन गहराई 11 मीटर हैं। झील सतह, समुद्रतल के बराबर हैं। झील समुद्र तट से लगभग 200 मीटर की दूरी तक झील उथला (2 मीटर तक) हैं, इसके आगे से गहराई तेजी से बढ़ती जाती हैं। ओगावारा झील, प्रशांत महासागर के तट के बहुत ही निकट हैं, और झील के मुख और समुद्र के बीच बने रेत के टीले कई बार तूफान से उड जाती है, जोकि झील के खारे पानी के लिए जिम्मेदार हैं। इसमें हाक्कोदा पर्वतमाला से आने वाली चार प्रवाह नदियाँ आ कर मिलती हैं। जबकि इससे बाहर जाने वाली एकमात्र तकेस नदी हैं, जो झील से निकल प्रशांत महासागर में मिलती हैं।
ओगावारा झील, मूल रूप से एक समुद्री खाड़ी थी, जो करीब 3,000 साल पहले झील के मुंह पर एक रेत के टीले के निर्माण के साथ झील बन गया। झील ओगावारा के आसपास कि तटरेखा प्रागैतिहासिक काल के बाद से स्थित है, और यहाँ से कई जोमोन काल के अवशेष और मिडेन के खोल की खोज की गई हैं।
दूसरे विश्व युद्ध के दौरान पर्ल हार्बर में हमले के लिए अभ्यास करने के लिए मिसावा एयरफील्ड में इंपीरियल जापानी नेवी एयर सर्विस इकाइयों द्वारा इस झील का उपयोग किया गया था, क्योंकि झील की और पर्ल हार्बर के हवाई खाड़ी की गहराई में काफी समानता हैं।
1970 के दशक की शुरुआत से जापानी सरकार ने प्रतिकूल पर्यावरणीय प्रभाव के बावजूद, झील को ताजे पानी में परिवर्तित करने की परियोजना चालु कि हुई हैं, ताकि इसका प्रयोग पीने, औद्योगिक और सिंचाई के पानी के स्रोत के रूप में किया जा सके।
ओगावारा झील, प्रचुर मात्रा में मछली और पक्षियों के लिए एक आवास स्थल हैं, और इस तरह पर्यावरण के जापानी मंत्रालय द्वारा मान्यता प्राप्त हैं। झील में स्वाभाविक रूप से विभिन्न प्रकार के जलिय जीव-जन्तु रहते हैं।
1996 में, ओगावारा झील के तट पर जंगली पक्षियों की आवाज़ को पर्यावरण मंत्रालय द्वारा, जापान के 100 प्रशिध्द ध्वनियों में से एक के रूप में चुना गया था।.
वर्ष 2002 में, पर्यावरण मंत्रालय ने ओगावारा झील को जापान के 500 महत्वपूर्ण जलीय क्षेत्रों में, विशेष रूप से जलीय वनस्पति, कीड़े, ताजे पानी के शंख और जैविक विविधता के लिए प्रवासी वन्यफ़ोवल के आवास के रूप में वर्गीकृत किया था।
झील, गंभीर रूप से लुप्तप्राय हुचो पेरी का घर था, जो 1943 में आखिरी बार देखा गया था। बाहर से आने वाले पक्षियों में जोफ़र्ड हंस और टुंड्रा हंस भी शामिल हैं।
झील में जापानी स्मेल्ट, आइसफिश, गोबी और शिजीमी के पालन हेतु एक वाणिज्यिक स्रोत हैं।
तज़ावा झील
तज़ावा झील (田沢湖 तज़ावा-को) उत्तरी जापान के अकीता प्रान्त में सिम्बोकू शहर में स्थित एक ज्वालामुखीय झील हैं। यह 423 मीटर (1,388 फीट) गहराई के साथ, जापान की सबसे गहरी झील हैं। यह क्षेत्र एक लोकप्रिय पर्यटन क्षेत्र हैं और झील के ऊपर की पहाड़ियों में कई गर्म चश्मा ऊष्ण स्रोत पाए जा सकते हैं। अकीता प्रांत का सबसे बड़ा स्कीइंग क्षेत्र, तज़ावा स्कीइंग क्षेत्र, झील से देखाई देता हैं।
तज़ावा झील को मीजी काल में नामित किया गया था, जब आसपास की तलहटी स्थिर हो गई थी। हालांकि, इस झील को ऐनु लोगों के नाम से जाना जाता था, और नाम "तज़ावा" को ऐनु भाषा तापुकोपू ("शीर्ष के साथ पहाड़ी") से लिया गया हैं। इस झील की सुंदरता को पौराणिक पुरूष तात्सुको के साथ भी जोड़ा गया है, जिसक मूल अज्ञात हैं। तज़ावा के किनारे के निकट ही तात्सुको का कांस्य प्रतिमा लगाई गई हैं। तात्सुको, सदा जवान और सुंदरता के लिए, एक झील-देवी में बदल गया था। यसुटेक फनकोशी द्वारा निर्मित और स्थापित तात्सुको की मूर्ति के पीछे का स्पष्ट नीला पानी, शुध्दता और सुंदरता का प्रतीक दर्शाती हैं। मुर्ति का अनावरण 12 अप्रैल, 1968 को किया गया था।
तज़ावा झील की अत्यधिक गहराई, और लगभग गोलाकार संरचना के कारण, इसे ज्वालामुखीय गतिविधि से बना ज्वालामुखीय झील या उल्का सघांत के कारण बने गड्ढ़े में बना झील माना जाता हैं। झील की गहराई को पहली बार 1909 में जापानी भूविज्ञानी तनाका अकामारो ने एक रस्सी के माध्यम से 397 मीटर की गहराई मापा था। 1926 में अकीता प्रांतीय फिशरीज प्रयोग स्टेशन सर्वेक्षण ने एक तार रस्सी का उपयोग करके 413 मीटर की गहराई का संकेत दिया था। 1937-1940 तीन साल के सर्वेक्षण के दौरान, भूविज्ञानी योशिमा नोबुयोशी ने झील के नीचे का सर्वेक्षण किया, और 425 मीटर (1,394 फीट) का सबसे गहरे बिंदु का पता लगाया। सर्वेक्षण में झील के उत्तर-पश्चिम की ओर लगभग एक किलोमीटर की गहराई वाले दो छोटे ज्वालामुखी शंकु और अवसादन जमा पाया गया।  इन निष्कर्षों ने इस सिद्धांत को बल दिया कि झील 1.4 करोड़ साल पहले ज्वालामुखी विस्फोट से उत्पन्न हुआ था।
तज़ावा झील की सतह से ऊंचाई 249 मीटर है, और इसके सबसे गहरी बिन्दु, समुद्रतल से 174.4 मीटर नीचे है। इस गहराई के कारण, झील के सर्दियों में पूरी तरह जम जाने की कोई संभावना नहीं हैं। 425 मीटर (1,394 फीट) की गहराई के साथ, यह होकाइदो के शिकोत्सू झील (423.4 मीटर) की तुलना में थोड़ा ज्यादा गहरा हैं, और यह दुनिया की 17वीं सबसे गहरी झील हैं। तज़ावा झील का कोई प्राकृतिक प्रवाह नहीं हैं, और 1931 में, माशु झील के साथ तुलना में इसकी पारदर्शिता 31 मीटर मापी गई थी। हालांकि, पनबिजली संयंत्र सुविधाओं और कृषि अपवाह के निर्माण के कारण, और तमागावा गर्म चश्मा ऊष्ण स्रोत से अत्यधिक अम्लीय पानी के इसमें मिलने से, पारदर्शिता 4 मीटर से भी कम हो गई हैं, और 1940 के अंत तक झील इतनी अम्लीय (पीएच 4.3) हो गया कि यह अब कृषि सिंचाई में भी उपयोग नहीं हो सकेगा। 1972 में 1991 तक जापानी सरकार ने चूने के द्वारा अम्लीयता की समस्या को सुधारने के प्रयास किया। हालांकि, वर्ष 2000 में, झील में अभी भी 200 मीटर की गहराई पर 5.14 की अम्लता और 400 मीटर गहराई पर 4.91 अम्लता थी, जिससे यह स्पष्ट है कि अभी तक पूर्ण रूप से सुधार नहीं हो सका हैं।